text: Politiet efterlyser vidner til voldsepisode
  26 august 2016 kl. 15.18
  Syd- og Sønderjyllands Politi vil gerne have hjælp til at finde en voldsmand, der uddelte knytnæveslag i Esbjerg.
  Lørdag den 20. august kl. 01.50 blev en ung mand umotiveret tildelt et knytnæveslag i ansigtet i Skolegade ud fra nr. 33 i Esbjerg.
  Nu har Syd- og Sønderjyllands Politi sendt et signalement ud af gerningsmanden.
  Manden beskrives som:
  45-60-årig mand med dansk udseende
  Kraftig af bygning, kort hår, muligvis skaldet.
  Iført en skjorte med striber og T-shirt samt enten shorts eller bukser.
  Gerningsmanden forlod gerningsstedet sammen med en kvinde ad Skolegade og videre ad Torvegade i Esbjerg.
  Syd- og Sønderjyllands Politi vil gerne høre fra vidner til overfaldet eller andre, som har oplysninger, der kan bidrage til sagens opklaring.
  Henvendelser til Syd- og Sønderjyllands Politi kan ske på tlf. 114
  